rlitschk/wikidir huggingface dataset:
Dit Woort hett noch annere Bedüden: kiek dorför ünner Martin Döscher (1905–1993). Martin Döscher (* 3. Februar 1935 in Köhlen; † 22. September 2019 in Bremerhoben) weer en düütschen Politiker von de CDU. Döscher is 1935 as Söhn von Martin Döscher senior in Köhlen boren un hett en Twillingssüster. He hett in Köhlen von 1941 bet 1950 ok de Volksschool besöcht. Von 1951 bet 1954 weer he op de Ackerboschool in Beers un denn op’n Lehrhoff in Brouk. Na düsse Tied hett he noch bet 1969 den Familienhoff in Köhlen bewirtschaft. He is 1968 in de CDU ringahn un weer twee Johr Kreisvörsitter von de Junge Union. 1970 is he Geschäftsföhrer von de CDU in’n Landkreis Cuxhoben worrn. In’n Oktober 1968 keem he in’n Gemeenraad von de Gemeen Köhlen un is in’n November 1972 Börgermeester worrn, wat he bet 2011 bleven is. Ok in’n Raad von de Samtgemeen Beers is he von November 1972 bet 2006 inwesen. To’n 1. November 1976 is he in’n Kreisraad von’n Kreis Wersermünn wählt worrn un weer na de Kreisreform 1977 in’n Kreisraad von Landkreis Cuxhoben. Afornten in’n Kreisraad is he bet 2006 bleven. Von’n 11. November 1991 af an weer he as Nafolger von
Kai-Uwe Bielefeld (* 22. Oktober 1954 in Lümborg) is en düütschen Verwaltungsbeamten un Politiker. Bielefeld is 1954 in Lümborg boren un hett dor von 1960 bet 1973 ok Grundschool un Gymnasium besöcht un dat Abitur maakt. Von 1973 bet 1975 hett he Zivildeenst maakt un von 1975 bet 1981 an de Universität Mainz Juristeree un Publizistik studeert. Na dat eerste Staatsexamen 1981 hett he as Referendar in Lümborg, Stood un Winsen arbeidt un denn 1983 sien tweet Staatsexamen maakt. Von 1983 bet 1992 hett he denn bi de Bezirksregerung Lümborg arbeidt. Von 1992 af an weer he ünner Landraad Martin Döscher Eersten Kreisraad in’n Landkreis Cuxhoben un is an’n 1. Februar 2004 as Nafolger von Döscher denn Landraad worrn. Bi de Wahl an’n 11. September 2011 is he mit 79,51 % wedderwählt worrn. He is verheiraadt mit Gerlinde Schulz un hett dree Kinner. Bielefeld sien Websteed as Landraad (hoochdüütsch)
The Velvet Underground (VU) weer en experimentell Rockband ut den 1960er- un fröh 1970er-Johren. In hör Anfangsformatschoon bestunn se ut Lou Reed (Gitarr, Gesang), John Cale (Bass, Viola, Keyboard un Gesang), Maureen Tucker (Slagtüüch) un Sterling Morrison (Gitarr), up dat Debütalbum dör Nico (Gesang) ergänzt. Bekannt wurr de Band as Protégées vun Andy Warhol, de ok hör Debütalbum produzeert hett. Mit hör provokanten Texten över Sadomasochismus, Transvestitismus un Drogensucht bleev se wiels hör Bestahn kommerziell ahn Spood, wurrd aber hüüd as inflootriek Vörrieder vun experimentell Rockmusik ansehn. De Band wurr 1965 grünnd un hett sück 1973 uplööst, ok wenn se 1993 noch mal kört tosommenkommen sünd. The Velvet Underground bi Allmusic (engelsch) The Velvet Underground Websteed laut.de - The Velvet Underground
Ultravigelettstrahlen( kort UV, Ultravigelett oder UV-Licht, in de Ümgangsspraak ok Swartlicht) is en Deel vun’t elektromagneetsche Spektrum, wat de Minsch sehn kann. De Bülgenläng vun de UV-Strahlen is körter as dat Licht, wat dat Oog vun’n Minsch noch worhnehmen kann, man länger as Röntgenstrahlen. De Beteken Ultravigelett bedüüt „achter dat vigelett“ un kummt ok dor at UV-Spektrum, vun wegen dat dat UV-Spektrum mit körtere Bülgenlängen anfangt, as dat Oog jüst noch as blauvigelette Klöör wohrnehmen kann. Dat ultravigelette Spektrum reckt vun Bülgenlängen vun 1 nm bit 380 nm. Ümrekent in Frequenzen is dat dat glieke as vun 789 THz (380 nm) bit 300 PHz (bi 1 nm) Na DIN 5031, Deel 7 warrt ultravigelette Strahlen in UV-A, UV-B un UV-C ünnerdeelt. Man buten de DIN-Norm gifft dat mehrere Ünnerdleen, de sik deelwies översniedt un nich akkerat defineert sünd. Dat gellt sünners för den bioloogschen un dermatoloogschen Andeel. De Tabell is, wat de Begrepen un de energeetsche Toorden angeiht, direkt na de DIN 5031 anleggt. För de UV-Strahlen mit Bülgenlängen ünner 300 nm is in de Fotolithographie un in de Lasertechnik de Begreep „deep Ultravigelett“ (DUV) begäng. Ünner 200 nm is UV-Strahlen so kortbülgig oder energieriek, dat se vun molekularen Suerstoff
Kohmöhlen is en Oort in de Gemeen Groot Meckels (Samtgemeen Zittens), in’n Landkreis Rodenborg, Neddersassen. De Naveröörd sünd Marschhorst in’n Noorden, Lütt Meckels in’n Noordoosten, Groot Meckels in’n Süüdoosten, Volkens in’n Süüdwesten un Freyersen un Weertzen in’n Westen. Al in dat 13. Johrhunnert is de Kohbeek to en 2,5 Hektar groten Möhlendiek opstaut un en Watermöhl boot worrn. 1456 hett de Familie Schult von de Lüh de Möhl köfft un hett dor ok en Waterborg anleggen laten. De Borg is in dat 19. Johrhunnert afreten worrn. Alexander von Schult hett dat Good denn verköpen müsst un de Kloosterkamer Hannover hett dat övernahmen. Dat is denn an de Familie Behrens verpacht worrn. In de Johren 1960 hett de Möhl denn dichtmaakt. Von 1977 bet 1994 weer in de Anlaag de Disko Dream Machine in. Vondaag is in de Möhl en Hotel un Restaurant ünnerbröcht. Kohmöhlen is evangeelsch-luthersch präägt un höört to de Dionysius-Kark in Zittens. För de Kathoolschen is de Hillig-Hart-Kark in Töst tostännig, de siet 1. November 2014 to de Karkengemeen St. Petrus in Bookholt tohöört. Kohmöhlen is över lüttjere Straten mit Marschhorst, mit de Landsstraat 142 un mit de Kreisstraat 123 verbunnen. De Autobahn 1 (Afsnidd Hamborg–Bremen) löppt in’n
Seedörp betekent Seedörp, Gemeen in’n Landkreis Rodenborg, Neddersassen, Seedörp, Gemeen in’n Kreis Hertogdom Loonborg, Sleswig-Holsteen, Seedörp, Gemeen in’n Kreis Sebarg, Sleswig-Holsteen, Seedörp, Oort in de Gemeen Borgdörp-Seedörp in’n Kreis Rendsborg-Eckernföör, Sleswig-Holsteen, Seedörp, Oort in de Gemeen Basedow in’n Landkreis Mekelbörgsche Seenplatt, Mekelborg-Vörpommern, Seedörp, Oort in de Gemeen Demmin in’n Landkreis Mekelbörgsche Seenplatt, Mekelborg-Vörpommern, Seedörp, Oort in de Gemeen Jerichow in’n Landkreis Jerichower Land, Sassen-Anholt, Seedörp, Oort in de Gemeen Papenhusen in’n Landkreis Noordwestmekelborg, Mekelborg-Vörpommern, Seedörp, Oort in de Gemeen Poel in’n Landkreis Noordwestmekelborg, Mekelborg-Vörpommern, Seedörp, Oort in de Gemeen Sellin in’n Landkreis Vörpommern-Rügen, Mekelborg-Vörpommern, Seedörp, Oort in de Gemeen Wolsbuddel in’n Landkreis Cuxhoben, Neddersassen, Seedörp, Oort in de Gemeen Boitz in’n Landkreis Lümborg, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Seedorf betekent Seedorf, hoochdüütschen Naam von en Reeg Öörd, de op Plattdüütsch Seedörp heet, Seedorf, Oort in de Gemeen Dunningen in’n Landkreis Rottweil, Baden-Württemberg, Seedorf, Oort in de Gemeen Pentling in’n Landkreis Regensburg, Bayern, Seedorf, Oort in de Gemeen Schirnding in’n Landkreis Wunsiedel im Fichtelgebirge, Bayern, Seedorf, Gemeen in’n Kanton Bern, Swiez, Seedorf, Gemeen in’n Kanton Uri, Swiez, Seedorf, Oort in de Gemeen Noréaz, Kanton Freiburg, Swiez. Seedorf is de Familiennaam von Arthur Seedorf (1903–1986), düütschen Maler un Grafiker, Chedric Seedorf (* 1983), nedderlandschen Footballspeler, Clarence Seedorf (* 1976), nedderlandschen Footballspeler, Franz Joseph Seedorf (1691–1758), düütschen Karkenmann, Regilio Seedorf (* 1988), nedderlandschen Footballspeler, Sherwin Seedorf (* 1998), nedderlandschen Footballspeler, Stefano Seedorf (* 1982), nedderlandschen Footballspeler, Thomas Seedorf (* 1960), düütschen Musikwetenschopper, Wilhelm Seedorf (1881–1984), düütschen Agrarökonoom, Wilhelm Seedorf (1925–2002), plattdüütschen Schriever. Kiek ok bi: Sedorf. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Wischen un Weiden an de Oost sünd en 121 Hektar groot Naturschuulrebeed in’n Noordwesten twüschen de Öörd Brobargen un Kronenborg in de Masch an dat rechte Över von de Oost. Dat Naturschuulrebeed driggt dat Kennteken NSG LÜ 271 un is 1985 ünner Schuul stellt worrn. In’n Winter warrt de Wischen von Togvagels as Raststeed bruukt un dor leevt twüschen Wischen un Stücken mit Reet en Reeg Vageloorden so as Wiehn (Circus pygargus un Circus aeruginosus) un Moorulen (Asio flammeus). Dat reckt von de Steed gegenöver de Münn von de Meh un dat Meh-Schöppwark an’n Dubben langs bet na dat Langenmoor, dat Kronenbörger Lock un denn gegenöver von de Lohmöhlener Pütt wedder an de Oost ran. Ok de Sietwenn twüschen Brobargen un Kronenborg höört dor to. Wischen un Weiden an de Oost. Mehr Biller, Videos oder Audiodateien to’t Thema gifft dat bi Wikimedia Commons. Naturschuulrebeden in’n Landkreis Stood Allwöörner Butendiek/Brammersand | Aßlersand | Audaal un Blangendaals | Bossler Binnenelv un Groot Brack | Braken, Harslah, Kahl un Wild Moor | Butendiek Noordkeden | Deinster Möhlenbeek | Feerner Moor | Frankenmoor | Fredenbeker Möhlenbeek | Hahnöversand | Hoog Moor | In’n Tadel | Kuhlstückenmoor | Moor bi Remnah | Moor bi
Langeln is en Dörp in de Gemeen Hollnseth, Samtgemeen Loomst, in’n Landkreis Cuxhoben, Neddersassen. Langeln liggt so twee Kilometer von de Meh af, de in’n Oosten langsflütt. De Naveröörd sünd Armsdörp in’n Noorden, Hollen un de Hollener Möhl in’n Noordoosten, Isheim un Abbenseet in’n Süüdoosten, Alfs in’n Süden, Doornsood in’n Süüdwesten un Langenmoor in’n Westen. Langeln höört al sied öllers to de Gemeen Abbenseet. In de Oorkunnen keem de Oort toeerst 1510 vör. In de Franzosentied von 1810 bet 1814 hett de Oort to de Mairie Loomst in’n Kanton Bremervöör höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. Langeln is evangeelsch-luthersch präägt un höört to dat Kaspel von de Bartelmees-Kark in Loomst. För de Kathoolschen is de St.-Ansgar-Kark in Warstood tostännig, de siet 2010 Deel von de Karkengemeen Hillig Geist in Stood is. Langeln liggt an de Bundsstraat 495, de in’n Noorden na Armsdörp un Loomst löppt un in’n Süden na Alfs, Eversdörp un bi Bremervöör an de Bundsstraat 71/74 ran. In’n Westen geiht de Kreisstraat 31 na Doornsood un in’n Oosten de K 35 na Abbenseet. C. H. Jansen: Statistisches Handbuch des Königreichs
Langeln betekent Langeln, Gemeen in’n Kreis Pinnbarg, Sleswig-Holsteen, Langeln, Gemeen in’n Landkreis Celle, Neddersassen, Langeln, Oort in de Gemeen Hollnseth in’n Landkreis Cuxhoben, Neddersassen, Langeln, Oort in de Gemeen Noordharz in’n Landkreis Harz, Sassen-Anholt, Langeln, Oort in de Gemeen Wietzen in’n Landkreis Neenborg, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Hollnseth is en Gemeen in de Samtgemeen Loomst in'n Landkreis Cuxhoben in Neddersassen. De Gemeen hett 868 Inwahners (Stand 31. Dezember 2022). Dör den Oosten von de Gemeen flütt de Meh. De Navergemenen sünd de Gemeen Loomst in’n Noorden, de Gemeen Kronenborg in’n Oosten (Landkreis Stood), de Gemeen Bremervöör in’n Süüdoosten (Landkreis Rodenborg), de Gemeen Alfs in’n Süüdwesten (Landkreis Rodenborg) un de Gemeen Armsdörp in’n Westen. Bi de Gemeenreform in Neddersassen sünd de Gemenen Hollen un Abbenseth an’n 1. Juli 1972 to de ne’e Gemeen Hollnseth tohoopleggt worrn. De Oort Langeln hett al vörher to de Gemeen Abbenseet mit tohöört. De Naam von de ne’e Gemeen sett sik tohoop ut de Naams von de twee olen Gemenen, Holln- von Hollen un -seth von Abbenseet. Dat Wapen vun de Gemeen wiest op blauen Grund baven en gollen Rad von en Watermöhl un ünnen deelt von en sülvern Wellenbalken veer gollen Halen. Dat Möhlenrad steiht för de Hollener Möhl un de Halen för de veer Hööv, de Abbenseet fröher maal hatt hett. Hollnseth. Mehr Biller, Videos oder Audiodateien to’t Thema gifft dat bi Wikimedia Commons. Websteed vun de Gemeen (hoochdüütsch) Städer un Gemenen in den Landkreis Cuxhoben Armsdörp | Belen | Bevers
De Bartelmees-Kark in Loomst is en evangeelsche Kark, de to’n Karkenkreis Hadeln, Sprengel Stood, in de Landskark Hannover tohöört. Ehren Naam hett se von’n Apostel Bartelmees. Dat eerste Maal kummt dat Kaspel in de Tied 1111 bet 1116 in de Oorkunnen vör (parochia Lamestede). Dat is een von de öllsten Karken in dat Rebeed twüschen Elv un Werser un to de Tied hett to’n Bispeel Bülsdörp an de Münn von de Oost in de Elv noch to dat Kaspel höört. Dat Karkenschipp is ut Feldsteen boot, de Toorn ut Backsteen. De Reformatschoon is in Loomst 1567 inföhrt worrn. De Toorn is 1769 boot worrn, denn aver 1812 deelwies afbrennt un bet 1820 wedder neet opboot worrn. 1820 hett de Toorn ok sien hüdige Kuppel kregen. Elk Johr in’n August warrt bi de Kark de Bartelmeesmarkt fiert. Fröher weer dat an’n 24. August, an’n Bartelmeesdag, vondaag is de Markt op dat veerte Wekenenn in’n August leggt. Vörn in’t Karkenschipp ünner de Priegel steiht en olen iesenbeslagen Schapp. Dat Öller is nich genau bekannt, aver de Schapp warrt al in en Oorkunn von 1567 nöömt un de Stil düüdt op dat 14./15. Johrhunnert hen. Bet 1907 harr Loomst en Örgel von Arp
Dat Natureum is en Museum för Naturkunn in Neenhoff twüschen Balje, Neehuus un Belen an de Münn von de Oost in de Elv. Dat liggt op dat Stück Land twüschen de ole Münn von de Oost (vondaag en See) un de ne’e Münn, de graavt worrn is, as dat Oostsparrwark boot worrn is. Baas von dat Museum is Clivia Häse. Op en Rebeed von 2500 m² binnen un 100 Hektar buten wiest dat Museum Saken to de Geologie un Naturkunn von de Region un to de Planten un Deerten in Moor, Masch, Geest, Wadd un in de Noordsee. Dat Museum hett to’n Bispeel en Statschoon üm Vagels to kieken un en Stormflood-Modell. Dat Museum wiest ok lemmige Deerten in Aquariums un Terrariums un in en Strakelzoo. Op dat Gelänn warrt ans noch de Fischkutter Erna Becker utstellt, de 1892 von Sietas in Cranz boot worrn is un mit Hamen fischt hett. Websteed von dat Natureum (hoochdüütsch) Koordinaten:53° 49′ N, 9° 2′ O
Dit Woort hett noch annere Bedüden: kiek dorför ünner Haal (Mehrdüdig Begreep). En Haal is en Haken, an den een en Ketel oder Grapen över en apen Füür ophängen kunn. De Haal hett Tähn, dat een de Höögd verstellen kann, in de de Ketel över dat Füür hängt. Dat weer bi de olen Heer’ de eenzige Mööglichkeit, de Hitt intostellen. In de Wapenkunn warrt de Haal faken as Symbol för de Füürsteed bruukt. Halen. Mehr Biller, Videos oder Audiodateien to’t Thema gifft dat bi Wikimedia Commons.
De Kathedraal von Jangchung (koreaansch 장충성당) is en röömsch-kathoolsche Kathedraal in de Naverschop Changchung in’n Stadtdeel Sŏngyo von Pjöngjang, Noordkorea, un Seet von dat Bisdom Pjöngjang. Dat is een von man jüst veer christliche Karken, de dat in Noordkorea gifft. 1945 weren üm un bi 15 % von de Inwahners in Pjöngjang Christen. Nadem aver de Kommunisten ünner Kim Il-sung de Macht övernahmen harrn, weer dat Christendom verbaden. De ole Kathedraal von dat Bisdom Pjöngjang weer bi en Flegerangreep von US-amerikaansche Truppen tweibummt worrn un Bischop Francis Hong Yong-ho is 1949 in Haft kamen un 1962 verswunnen. De Kark is in’n Oktober 1988 inricht worrn, nadem de Regeren de Sankschonen gegen de Christen luckert hett. Liekers hett de Kathedraal keen Bischop oder Preester. De Goddsdeenst warrt von Samuel Jang Chae-on hollen. Koordinaten:39° 0′ N, 125° 47′ O
Dorothea „Dora“ Köring (* 11. Juli 1880 in Chemnitz; † 13. Februar 1945 in Dresden) weer en düütsch Tennisspelerin. Se wunn tosommen mit den Leipziger Heinrich Schomburgk bi de Olympisch Spelen 1912 in Stockholm de Goldmedaille in’ Mixed. In de Eenzelkonkurrenz verlor se dat Endspeel gegen de franzöösch Spelerin Marguerite Broquedis in dree Satzen un wunn somit de Sülvermedaille. Nah hör Karriere as Tennisspelerin hett Köring as Tennislehrerin in Dresden arbeit. Köring is bi de Bombardeeren vun Dresden in hör Huus an’ 13. Februar 1945 to Dood kommen. Dorothea Köring in de Datenbank vun Sports-Reference.com (engelsch)
James Child Drury (* 18. April 1934 in New York City; † 6. April 2020 in Houston, Texas) weer en US-amerikaansch Schauspeler. In Düütschland wurr he bekannt as "Virginian" in de Feernsehreeg Die Leute von der Shiloh-Ranch. De Reeg lööp in den USA ünner de Naam The Virginian nah den glieknamigen Roman vun Owen Wister. Neven Doug McClure as „Trampas“ weer Drury de eenzig Schauspeler, de över de hele Reeg mit all tosommen 249 Folgen engageert wurr. In Düütschland wurrn dorvan 225 Folgen wiest. Drury is för sien Arbeit tweemol mit Filmpriesen ehrt worrn: 1966: mit den Bronze Wrangler in de Kategorie Fiktiv Feernseh-Drama för The Virginian 1995: mit den Golden Boot James Drury. Mehr Biller, Videos oder Audiodateien to’t Thema gifft dat bi Wikimedia Commons. James Drury in de Internet Movie Database (hoochdüütsch) James Drury, Star of 'The Virginian,' Dies at 85
För vele Fische gifft dat en egen Naam op Platt. Un dormit een, de Hochdüütsch goot, man Platt nich so goot kennt, dat dann ok finnen deit, gifft dat hier de Naams op Hooch un op Platt. Düsse List is dor up anleggt, dat jedereen, de wat weten deit, siene Saken hier driest mit in de List rinschrifft! To'n Verglieken staht dor ok de Fischnaams ut verwandte Spraken mit bi, sunnerlich vun so'n Spraken, de Infloot utöövt hefft up de Plattdüütsche Spraak, mag dat as Substraatspraak oder as Hoochspraak ween hebben. Unner Umstänn kann dat hölpen, wenn en plattdüütschen Naam nich bekannt is, sik an düsse „Verwandten“ to holen. Artikel: Aal Redirects: Ool, Oal, Aol Hoochdüütsch: Aal Wetenschopplich Naam: Anguilla Plattdüütsch: Aal Ool Oal Aol Nedderlannsch: Echte palingen Artikel: Quapp Redirects: Lekelfisch, Quappaal Hoochdüütsch: Aalquappe Wetenschopplich Naam: Lota lota Plattdüütsch: Lekelfisch Quappaal Quapp Nedderlannsch: Kwabaal Artikel: Aland Redirects: Hoochdüütsch: Aland Wetenschopplich Naam: Leuciscus idus Plattdüütsch: Nedderlannsch: Winde Artikel: Boors Redirects: Hoochdüütsch: Flussbarsch Wetenschopplich Naam: Perca fluviatilis Plattdüütsch: Boors Nedderlannsch: Baars Westfreesch: Bears Seelters: Boars Artikel: Redirects: Hoochdüütsch: Kabeljau Wetenschopplich Naam: Gadus morhua Plattdüütsch: Dösch Kabeljau Nedderlannsch: Kabeljauw Westfreesch: Kabbeljau Artikel: Flunner Redirects: Hoochdüütsch: Flunder Wetenschopplich Naam: Platichthys flesus Plattdüütsch: Flunner
Eduard Kück (* 26. Dezember 1867 in Hullnst; † 2. Juni 1937 in Lichterfelle) weer Gymnasialperfesser un Wöörbookschriever, de den plattdüütschen Woordschatz von de Noordheid beschreven hett. Kück is 1867 as öllst Söhn von Auguste (borene Rusche) un den Koopmann Wilhelm Kück in Hullnst in de Noordheid boren. He güng fiev Johr op de Volksschool in Hullnst un 1879 denn na Gymnasium op dat Johanneum Lümborg. Kück hett in Lümborg bi siene Tante leevt un is mit sien Cousin Ferdinand Cohrs in een Klass wesen. In’n März 1886 hett he sien Afsluss maakt un hett denn ole Spraken un Germanistik studeert. Toeerst een Semester an de Universität Leipzig, denn twee Semester an de Universität Berlin un denn an de Universität Göttingen. Dor hett he 1890 bi Christian August Volquardsen sien Dokterarbeid mit den Titel Studia maxime critica in Aeschylum et scholia Aeschyli Medicea schreven. Kück weer denn een Johr in Gosler as Referendar un weer as Eenjöhrig-Freewilligen bi dat 1. Hannöversche Infanterieregiment Nr. 74. Na’n Deenst bi’n Kommiss keem he wedder an dat Gymnasium in Gosler un 1894 för een Johr na Bremerhoben. In’n Harvst 1895 kummt he na dat Gymnasium in Rostock. Dor is he bet 1900 un geiht
Dat Bisdom Pjöngjang (koreaansch 천주교 평양교구) is en röömsch-kathoolsch Bisdom in de Stadt Pjöngjang in Noordkorea. An’n 17. März 1927 is in Pjöngjang en Apostoolsche Präfektur un an’n 11. Juli 1939 en Apostoolsch Vikariat inricht worrn. 1945 weren üm un bi 15 % von de Inwahners in Pjöngjang Christen. Nadem aver de Kommunisten ünner Kim Il-sung de Macht övernahmen harrn, weer dat Christendom verbaden. De ole Kathedraal von dat Bisdom Pjöngjang weer bi en Flegerangreep von US-amerikaansche Truppen tweibummt. An’n 10. März 1962 is ut dat Apostoolsche Vikariat en Bisdom worrn, dat as Suffragan dat Arzbisdom Seoul toornt is, aver in dat sülve Johr is ok Bischop Francis Hong Yong-ho verswunnen, de al siet 1949 in Haft weer. Vondaag is de Arzbischop von Seoul, Nicholas Cheong Jin-suk, as Apostoolsch Administrater för dat Bisdom Pjöngjang insett. In’n Oktober 1988 is de Kathedraal von Jangchung neet as Seet von dat Bisdom inricht worrn, aver liekers gifft dat keen Bischop un in ganz Noordkorea ok keen Preester. 1963 harr dat tominnst noch 20 Preesters geven. 2007 hett de Vatikaan anfungen to överleggen, wat se nich de 53 kathoolschen Karkenlüüd, de twüschen 1949 un 1952 in de noordkoreaanschen Lagers doodbleven sünd, selig to spreken.
Francis Hong Yong-ho (koreaansch 홍용호 프란치스코; * 12. Oktober 1906 in Pjöngjang) weer de Bischop von Pjöngjang. Hong is 1906 in Pjöngjang boren un an’n 25. Mai 1933 to’n Preester wieht worrn. An’n 24. März 1944 hett Paabst Pius XII. em as Nafolger von William F. O’Shea to’n Apostoolschen Vikar von Heijō un Titularbischop von Auzia maakt. An’n 29. Juni 1944 is he denn von Bischop Josef Bonifatius Sauer konsekreert worrn. Hong is 1949 in Haft kamen, nadem de Kommunisten ünner Kim Il-sung de Macht in Noordkorea övernahmen harrn un is denn duurhaftig in Haft bleven. An’n 10. März 1962 hett Paabst Johann XXIII. ut dat Apostoolsche Vikariat Pjöngjang en Bisdom maakt un Hong is Bischop worrn. Liekers hett’n von Hong siet 1962 nix wedder höört un he is verswunnen bleven. Offiziell gellt he för de kathoolsche Kark jümmer noch as Bischop von Pjöngjang, ok wenn he vondaag wiss dood is.
Kwak Pom-gi (koreaansch 곽범기) is en noordkoreaanschen Politiker. Kwak is 1983 Baas von de Maschinenbofabrik Hichon in de Provinz Jagang worrn un dat bet 1993 bleven. He is 1993 eerst Viez-Vörsitter un denn Vörsitter von de Kommission för Maschinenboindustrie binnen de Arbeiderpartei Korea wesen. Bi dat Plenum von dat Zentralkomitee an’n 8. Dezember 1993 is he as Kannedaat wählt worrn. Bi de Wahl von’n 26. Juli 1998 is he Viez-Vörsitter von’n Ministerraad worrn un bi de Wahlen an’n 3. August 2003 un 8. April 2009 is he för dit Amt noch wedder wählt worrn. Dat Amt hett he denn aver in’n Juni 2010 afgeven un is in’n Juli as Nafolger von Thae Jong-su Provinzsekretär von de Arbeiderpartei Korea in de Provinz Süüd-Hamgyong worrn. An’n 28. September 2010 is Kwak as Maat von’t Zentralkomitee wählt worrn. In de 11. un 12. Wahlperiood (1998-2009) weer he Maat von de Böverste Volksversammlung. North Korea permits first Russian Orthodox church. Deutsche Presse-Agentur (8. August 2006). Afropen an’n 26. Dezember 2013.
För vele Insekten gifft dat en egen Naam op Platt. Un dormit een, de Hochdüütsch goot, man Platt nich so goot kennt, dat dann ok finnen deit, gifft dat hier de Naams op Hooch un op Platt. Düsse List is dor up anleggt, dat jedereen, de wat weten deit, siene Saken hier driest mit in de List rinschrifft! To'n Verglieken staht dor ok de Insektennaams ut verwandte Spraken mit bi, sunnerlich vun so'n Spraken, de Infloot utöövt hefft up de Plattdüütsche Spraak, mag dat as Substraatspraak oder as Hoochspraak ween hebben. Unner Umstänn kann dat hölpen, wenn en plattdüütschen Naam nich bekannt is, sik an düsse „Verwandten“ to holen. Artikel: Redirects: Eemk Iemecken, Miegeem, Miegelke, Mieghäimpen, Miegheemmke, Miegimke, Mieglämmken, Miemelittken, Migamken, Mirr, Pissamink, Pissmirr, Formicidae Hoochdüütsch: Ameisen Wetenschopplich Naam: Formicidae Plattdüütsch: Eemk Iemecken (Bremen) Miegeem Miegelke Mieghäimpen (Graafschop) Miegheemmke (Oostfreesland) Miegimke Mieglämmken (Ollenborger Mönsterland) Miemelittken Migamken (Eemsland) Mirr Pissamink Pissmirr Kramaißelte (Singular / Äßtrupp, Patterbuorner Land) Mäichäntelte (Singular / Meerhuof, Patterbuorner Land) Muighiarmken (Rödinghausen, Ravensberger Land) Maigchamelte (Stoanhiusen, Patterbuorner Land) Ampel (Sing.) / Ampittel (Pl.) (Ahlen-Vorhelm, Münsterland) Nedersaksisch: Miegamp, gresmieger (Midden-Drèents), grösmieger (Zuudwest-Zuud-Drèents) miegerd ('t Nijevene) mieghemp (Schoonebeek), miegempe (Coevern), miegempel (Ni'jlusen) mieghummel. Ok: -hammel, -hommer (Zuudoost-Veen-Drèents), -hommel (Zuud-Drèents), -hömmel